CELEX: 62021CN0290
Language: fi
Date: 2021-05-05 00:00:00
Title: Asia C-290/21: Ennakkoratkaisupyyntö, jonka Obersten Gerichtshofs (Itävalta) on esittänyt 5.5.2021 – AKM – Staatlich genehmigte Gesellschaft der Autoren, Komponisten und Musikverleger regGenmbH v. Canal+ Luxembourg Sàrl

9.8.2021   
            
            
               FI
            
            
               Euroopan unionin virallinen lehti
            
            
               C 320/24
            
         
      Ennakkoratkaisupyyntö, jonka Obersten Gerichtshofs (Itävalta) on esittänyt 5.5.2021 – AKM – Staatlich genehmigte Gesellschaft der Autoren, Komponisten und Musikverleger regGenmbH v. Canal+ Luxembourg Sàrl
      (Asia C-290/21)
      (2021/C 320/23)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Kantaja: AKM – Staatlich genehmigte Gesellschaft der Autoren, Komponisten und Musikverleger regGenmbH
      
         Vastaaja: Canal+ Luxembourg Sàrl
      
         Muut osapuolet: Tele 5 TM-TV GmbH, Österreichische Rundfunksender GmbH & Co. KG, Seven.One Entertainment Group GmbH ja ProsiebenSat 1 PULS 4 GmbH
      
         Ennakkoratkaisukysymykset
      
      
                  1)
               
               
                  Onko tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta 27.9.1993 annetun neuvoston direktiivin 93/83/ETY (EYVL 1993, L 248, s. 15) 1 artiklan 2 kohdan b alakohtaa tulkittava siten, että paitsi yleisradio-organisaatio myös satelliittipaketintarjoaja, joka osallistuu jakamattomaan ja yhtenäiseen lähetysprosessiin, harjoittaa – korkeintaan suostumusta edellyttävää – lähetyksen oikeuksien käyttämistä merkitsevää toimintaa ainoastaan siinä valtiossa, jossa yleisradio-organisaation valvonnassa ja vastuulla ohjelmasignaalit saatetaan satelliittiin johtavaan ja maata kohti palaavaan katkeamattomaan välitysketjuun, jolloin on niin, että kun satelliittipaketintarjoaja osallistuu lähetysprosessiin, sen tällä toiminnalla ei voida loukata tekijänoikeuksia lähetyksen vastaanottamisvaltiossa?
               
            
                  2)
               
               
                  Jos ensimmäiseen kysymykseen vastataan kieltävästi:
                  Onko tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta 27.9.1993 annetun neuvoston direktiivin 93/83/ETY (1) 1 artiklan 2 kohdan a ja c alakohdassa ja tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (2) 3 artiklan 1 kohdassa tarkoitettua yleisölle välittämisen käsitettä tulkittava siten, että satelliittipaketintarjoaja, joka osallistuu satelliitin välityksellä tapahtuvaan teosten välittämiseen yleisölle samanaikaisesti toisena toimijana, joka yhdistää useampia, eri yleisradio-organisaatioiden lähettämiä ilmaisten ja maksullisten TV-ohjelmien salattuja teräväpiirtosignaaleja oman valintansa mukaan yhdeksi paketiksi ja tarjoaa tällä tavalla tuotettua itsenäistä audiovisuaalista tuotettaan vastikkeellisesti asiakkailleen, tarvitsee asianomaisten oikeuksien haltijan erillisen luvan myös ohjelmapakettiin sisältyvien ilmaisten TV-ohjelmien suojattujen sisältöjen osalta, vaikka se tällöin vain mahdollistaa asiakkaidensa pääsyn teoksiin, jotka ovat lähetysalueella muutenkin jo vapaasti – vaikkakin huonompilaatuisena eli vakiopiirtotelevisiona – kaikkien saatavilla?
               
            
         (1)  EYVL 1993, L 248, s. 15.
      
         (2)  EYVL 2001, L 167, s. 10.